ประกาศฉบับ 2 เตือน พายุฤดูร้อน 3-5 มี.ค. ทำไทยฝนฟ้าคะนอง ลมแรง
กรมอุตุฯ ประกาศฉบับ 2 เตือน วันที่ 3-5 มี.ค.นี้ ความกดอากาศสูงจากจีน แผ่ลงมาปกคลุมไทย ส่งผลให้ พายุฤดูร้อน ทำให้เกิดฝนตก ลมแรง ฟ้าผ่า และลูกเห็บตกวันที่ 1 มี.ค. 2563 กรมอุตุนิยมวิทยา ประกาศ พายุฤดูร้อน บริเวณประเทศไทยตอนบน ฉบับที่ 2 ระบุว่า ในช่วงวันที่ 3-5 มี.ค. 2563 บริเวณความกดอากาศสูงหรือมวลอากาศเย็นจากประเทศจีน จะแผ่ลงมาปกคลุมประเทศไทยตอนบนและทะเลจีนใต้ ในขณะที่ประเทศไทยตอนบนมีอากาศร้อนลักษณะเช่นนี้ ทำให้บริเวณดังกล่าวจะมีพายุฤดูร้อนเกิดขึ้น โดยมีลักษณะของพายุฝนฟ้าคะนอง ลมกระโชกแรง กับมีลูกเห็บตกบางพื้นที่ รวมถึงอาจจะมีฟ้าผ่าเกิดขึ้นได้ โดยภาคตะวันออกเฉียงเหนือ และภาคตะวันออกจะมีผลกระทบในวันที่ 3-4 มี.ค. 63ส่วนภาคเหนือตอนล่าง ภาคกลาง ภาคตะวันออก รวมทั้งกรุงเทพมหานครและปริมณฑล จะได้รับผลกระทบในวันที่ 4-5 มี.ค. 63 ขอให้ประชาชนบริเวณประเทศไทยตอนบนระวังอันตรายจากฝนฟ้าคะนองและลมกระโชกแรงที่จะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้าง และป้ายโฆษณาที่ไม่แข็งแรง สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วยอย่างไรก็ตาม ประชาชนสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง.
กรมอุตุฯ ประกาศฉบับ 2 เตือน วันที่ 3-5 มี.ค.นี้ ความกดอากาศสูงจากจีน แผ่ลงมาปกคลุมไทย ส่งผลให้ พายุฤดูร้อน ทำให้เกิดฝนตก ลมแรง ฟ้าผ่า และลูกเห็บตก
กรมอุตุนิยมวิทยา,พยากรณ์อากาศ,เตือนฝนตก,พายุฤดูร้อน,อากาศวันนี้,ข่าวทั่วไป